text: Beboer pågreb indbrudstyv
  22 november 2013 kl. 05.52
  En 19-årig mand fra Sønderborg sad slukøret på trappestenen og ventede, da politiet ved et-tiden kom og anholdt ham. Manden var forinden blevet grebet på fersk gerning under et indbrudsforsøg på Ved Skellet.
  Kl. 0.55 blev det unge par, der bor i villaen, vækket af larm. Det var den 19-årig som forsøgte at sparke deres bryggersdør op.
  Kvinden i huset ringede 1-1-2, og samtidig gik manden ud og lukkede op.
  Det fik den 19-årige til at stikke af, men husets beboer løb efter ? og fik pågrebet ham.
  Den 19-årige fulgte med tilbage til huset ? hvor han som nævnt sad på trappestenen, da politipatruljen ankom.
  Den 19-årige er kendt af politiet for tyverier. Han er afhørt og løsladt.
  